GBX ปิดเช้าพุ่ง 11% รับแรงซื้อเก็งปันผล ก่อนขึ้น XD พรุ่งนี้!
GBX ปิดเช้าพุ่ง 11% รับแรงซื้อเก็งปันผล ก่อนขึ้น XD พรุ่งนี้!
GBX ปิดเช้าพุ่ง 11% รับแรงซื้อเก็งปันผล ก่อนขึ้น XD พรุ่งนี้!
10 มี.ค. 2564

ผู้สื่อข่าวรายงานว่า ราคาหุ้นบริษัท โกลเบล็ก โฮลดิ้ง แมนเนจเม้นท์ จำกัด (มหาชน) หรือ GBX ปิดตลาดวันนี้อยู่ที่ระดับ 1.01 บาท ปรับตัวขึ้น 0.10 บาท หรือ 10.99% สูงสุดที่ระดับ 1.04 บาท ต่ำสุดที่ระดับ 0.96 บาท ด้วยมูลค่าการซื้อขาย 53.98 ล้านบาท
โดยราคาหุ้น GBX ปรับตัวขึ้นอย่างต่อเนื่องเป็นวันที่ 3 ติดต่อกัน นับตั้งแต่ราคาหุ้นอยู่ที่ระดับ 0.72 บาท เมื่อวันที่ 5 มี.ค.2564
ทั้งนี้ราคาหุ้นปรับตัวขึ้นอย่างต่อเนื่องหลังจากประกาศผลการดำเนินงานประจำปี 2563 ซึ่งบริษัทมีกำไรสุทธิ 43.21 ล้านบาท ปรับตัวขึ้น 192% และประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 อัตราการจ่ายปันผลเป็นเงินสด 0.03 บาทต่อหุ้น วันที่ไม่ได้รับสิทธิปันผล (XD) 11 มี.ค. 2564 วันที่จ่ายปันผล 12 พ.ค. 2564
โดยการจ่ายเงินปันผลของบริษัทคิดเป็นอัตราการจ่ายเงินปันผลตอบแทน (Dividend Yield) 3.29% เทียบจากราคาปิดวานนี้ที่ระดับ 0.91 บาท
 
 
 